**Osnovna škola**

**Predmet: KEMIJA**

Kriteriji i elementi ocjenjivanja iz nastavnog predmeta kemije

Uspjeh i postignuća učenika vrednuju se na svakom satu kroz usmeno ili pismeno ispitivanje, aktivnost i zalaganje na satu, rješavanju problemskih zadataka, izvršavanje zadataka zadanih u obliku domaće zadaće, te kroz vještine prikazane prilikom izvođenja eksperimenata. Ocjenjuju se i prezentacije, plakati te sudjelovanje u projektima.

**USMENO PROVJERAVANJE**

|  |  |
| --- | --- |
| **5** | U potpunosti shvaća i primjenjuje pojmove, pojašnjava sve pokuse i zaključuje samostalno, logički zaključuje, primjenjuje svoje znanje na nove primjere i situacije, samostalno interpretira sadržaje. |
| **4** | U većoj mjeri shvaća pojmove i odnose među njima, potkrepljuje ih primjerima iz prakse, pojašnjava pokuse i rezultate, djelomično donosi zaključke pokusa, naučeno primjenjuje uglavnom točno |
| **3** | Donekle shvaća pojmove, koristi primjere iz prakse, ne pokazuje jasnu povezanost među pojedinim pojmovima, djelomično točno odgovara, pojašnjava pokuse uz pomoć učitelja |
| **2** | Prepoznaje temeljne pojmove, nepotpuno i površno odgovara, odgovara po sjećanju, do rezultata dolazi uz pomoć učitelja, |
| **1** | Ne prepoznaje, ne primjenjuje, odgovara netočno, nelogično i bez razumijevanja. |

Usmeno se ispitivanje provodi u obliku ispitivanja tijekom jednog ili blok sata. Ocjena je javna uz obrazloženje.

U imenik se u rubriku bilježaka upisuje nadnevak, cjeline i ocjena, a sama se ocjena još upisuje i u rubriku usmenog ispitivanja.

**PISANO PROVJERAVANJE**

Pisane provjere znanja pišu se nakon obrađenih i uvježbanih cjelina. Učenici se obavještavaju o terminu pisanja 7 dana ranije, a postoji i vremenik pisanih provjera. Raspon postignuća izražen u postocima samo je orijentacijski i može se mijenjati ovisno o težini gradiva i strukturi razrednog odjela.

|  |  |
| --- | --- |
| **1** | 0-49% |
| **2** | 50-59% |
| **3** | 60-79% |
| **4** | 80-89% |
| **5** | 90-100% |

U imenik se u rubriku bilježaka upisuje nadnevak, broj postignutih i broj maksimalnih bodova, postotak , a sama ocjena se upisuje i u rubriku s ocjenama pod pisano. Negativna ocjena iz pisane provjere ispravlja se u roku od 7 ili 14 dana ili prema dogovoru s učenikom. Ukoliko se ocjena iz neke pisane provjere uopće ne uspije ispraviti zaključna ocjena je negativna.

**PRAKTIČNI RAD, ZALAGANJE, DOMAĆA ZADAĆA, RADNA BILJEŽNICA, AKTIVNOST U NASTAVNOM PROCESU**

Ocjenjuje se gotovo svaki nastavni sat u tijeku nastavnog procesa.

|  |  |
| --- | --- |
| **5** | Izvodi pokuse vješto, precizno i samostalno interpretira tijek, rezultate i zaključke pokusa, radno mjesto je uredno, redovito piše domaću zadaću i ispunjava radnu bilježnicu, pomaže ostalim učenicima u grupnom radu, aktivan |
| **4** | Većinom izvodi pokuse samostalno, dobro primjenjuje naučena znanja i vještine u izvođenju pokusa, uglavnom dobro objašnjava izvedene pokuse, pojašnjava rezultate i većinom izvodi točne zaključke pokusa uz malu pomoć, uglavnom ispunjava sve zadatke zadane u obliku domaćeg rada |
| **3** | Izvodi pokuse, djelomično pojašnjava rezultate, izvodi zaključke uz pomoć, radno mjesto donekle uredno, domaću zadaću rješava ali nepotpuno i s pogreškama kao i radnu bilježnicu |
| **2** | Izvodi pokuse uz pomoć drugih učenika iz grupe ili uz pomoć učitelja, rezultate pokusa objašnjava površno i s pogreškama, izvodi zaključke uz pomoć učitelja, domaću zadaću rijetko piše i s pogreškama kao i radnu bilježnicu, većinom neaktivan, mora ga se poticati na održavanje urednosti radnog mjesta |
| **1** | Ne izvodi pokuse, ometa rad skupine, neuredno radno mjesto, ne piše domaće zadaće, neaktivan na satovima, ne rješava radnu bilježnicu |

Ocjena se upisuje desno u imenik pod rubriku praktičan rad.

**RJEŠAVANJE PROBLEMA**

Ocjenjuje se rješavanjem radnih listića, izvođenjem mini projekata na satovima ponavljanja i vježbanja, ocjenjivanjem prezentacija i izvedenih plakata.

|  |  |
| --- | --- |
| **5** | Logički povezuje pojmove, koristi naučeno da primjeni na novim zadacima, samostalno izvodi pokuse i pojašnjava rezultate, zaključke navodi primjere iz prakse. Izlaže prezentaciju ili pojašnjava plakat točno, jasno, razgovjetno. Prezentacije i plakati su jasni, jezgroviti, uredni, smisleni, pregledni. |
| **4** | Pojmove razumije i djelomično ih primjenjuje na novim zadacima, samostalno izvodi pokuse i uglavnom točno izvodi rezultate i donosi zaključke. Prezentaciju i plakat uglavnom pojašnjava točno, jasno, razgovjetno uz potpitanja učitelja. Prezentacija i plakat su uglavnom uredni, jasni, pregledni uz pokoji komentar za poboljšanje. |
| **3** | Pojmove djelomično razumije i poneki zna primjeniti na novim zadacima, izvodi pokuse, a rezultate i zaključke donosi uz pomoć učitelja ili učenika u grupi. Prezentaciju i plakat pojašnjava uz potpitanja i pomoć učitelja, a izvedba njim je bez sustavnog redoslijeda, nejasna, djelomično uredna. |
| **2** | Pojmove uglavnom ne razumije, primjenjuje ih samo uz pomoć učitelja. Izvodi pokuse uz pomoć učenika iz grupe ili učitelja, te i uz njihovu pomoć djelomično izvodi i pojašnjava rezultate. Zaključke ne izvodi ili vrlo teško. Prezentacije i plakate ne pojašnjava, a izvedeni su nepregledno, bez sustavnog redoslijeda, neuredno, s pogreškama. |
| **1** | Pojmove ne razumije, ne izvodi pokuse samostalno, ne pojašnjava rezultate i ne izvodi zaključke. Prezentacije i plakate ne radi ili su vrlo neuredni, nesustavni, šturi s informacijama, nerazumljivi. |

Ocjena se upisuje desno u imenik pod rubriku rješavanje problema.

**OPISNO PRAĆENJE**

Tijekom školske godine učenici se opisno prate. Bilježi se u rubriku „Bilješke“ njihov interes za predmet, sposobnosti i vještine, radne navike, aktivnost na satu, marljivost, odgovornost i kontinuitet u izvršavanju radnih obaveza.